Tadžikijos TSR

Tadžikijos TSR arba Tadžikistano TSR (piln. Tadžikijos Tarybų Socialistinė Respublika) – viena iš Tarybų Sajungos narių, gyvavusi nuo 1929 iki 1991 metų.

Respublika buvo įkurta 1924 m. spalio 14 d. ir pradžioje vadinosi Tadžikijos ATSR („A“ – autonominė) bei buvo Uzbekijos TSR dalis. 1929 m. gruodžio 5 d. ji buvo transformuota į Tadžikijos TSR ir tapo atskira TSRS respublika.

1991 m. rugsėjo 9 d. paskelbė nepriklausomybę nuo TSRS ir pasivadino Tadžikistano Respublika.

Istorija 
Viena iš 1924 m. Vidurinėje Azijoje sukurtų naujųjų valstybių buvo Uzbekistanas, turėjęsi sovietų socialistinės respublikos statusą. Buvusi rytų Buchara su maždaug 740 000 gyventojų (iš viso Uzbekistane gyveno 5 mln. žmonių) buvo pavadinta Tadžikijos ATSR. Jos sostinė įsikūrė Dušanbėje, 1920 m. buvusioje kaimu su 3000 gyventojų. 1929 m. Tadžikistanas atsiskyrė nuo Uzbekistano ir gavo tarybų socialistinės respublikos statusą. Tuo metu prie naujosios respublikos prisijungė dabartinio šiaurės Tadžikistano teritorija. Netgi išsiplėtęs Tadžikistanas liko mažiausia Vidurinės Azijos respublika.

Tautiniu pagrindu sukurtoje respublikoje buvo kuriamos institucijos, kurios bent jau formaliai buvo taip pat tautinės. Pirmasis Tadžikijos TSR laikraštis tadžikų kalba pradėtas leisti 1926 m. Maždaug tuo metu pradėjo veikti ir naujos švietimo įstaigos. 1926 m. atsidarė pirmosios valstybinės mokyklos, prieinamos ir vaikams, ir suaugusiems bei skirtos suteikti pradinį išsilavinimą. Centrinė vadovybė taip pat parengė keletą tadžikų valstybiniam darbui – suorganizavo kursus vyriausybės skyriuose arba pasiuntė mokytis į Uzbekijos TSR.

Tarybų Sąjungos respublikos
Tadžikijos istorija